शाहरुख खान का कहना है कि वह जरूरत पड़ने पर अपनी आने वाली फिल्म 'हैप्पी न्यू ईयर' के प्रमोशन के लिए रिएलिटी शो बिग बॉस में जा सकते हैं. सलमान खान बिग बॉस सीजन 8 लेकर आ रहे हैं. सलमान ने अभी हाल ही में कहा था कि शाहरुख यदि चाहें तो अपनी फिल्म का प्रमोशन करने लिए बिग बॉस में आ सकते है. इस मौके पर शाहरुख ने कहा, "यदि मुझे जरूरत महसूस हुई और हमारी मार्केटिंग बोलेगी तो मैं अपनी फिल्म को प्रमोट करने बिग बॉस के घर जाऊंगा और मुझे बिग बॉस के घर जाने में कोई गुरेज नहीं है. मैं सलमान और बिग बॉस का शुक्रगुजार हूं की वे मेरी फिल्म का प्रचार करने को तैयार हैं."